เจาะหูมา3วันแล้วมันบวมเจ็บมากอยากถามว่าควรถอดแล้วเปลี่ยนใส่เอ็นดีไหมและมันจังะตันไหม
สวัสดีค่ะ อาการบวมเจ็บที่หูหลังจากเจาะหูมานั้น อาจจะเกิดได้ประมาณ 1 สัปดาห์แรก ซึ่งการเจาะหูเป็นการทำให้เกิดแผลที่ผิวหนัง จึงอาจมีอาการปวด บวม แดง บริเวณดังกล่าวได้ แต่อาการควรจะค่อยๆทุเลาลง ไม่เป็นมากขึ้นเรื่อยๆ หรือมีเลือดหรือหนองไหลจากแผลอย่างต่อเนื่องเบื้องต้นควรทำความสะอาดแผลด้วยน้ำสะอาดหรือน้ำเกลือทางการแพทย์ ใช้แอลกอฮอล์ฆ่าเชื้อเช็ดรอบๆแผลได้ ตุ้มหูที่ใส่ควรสะอาด และเป็นตุ้มหูสำหรับผู้ที่แพ้ง่าย ถ้าตุ้มหูอันปัจจุบันที่ใส่อยู่แล้วทำให้เจ็บมากขึ้น อาจถอดออกมาก่อน และไปพบแพทย์เพื่อประเมินแผลอีกครั้ง รูหูจะตันได้อาจต้องใช้เวลาประมาณ 1-2 สัปดาห์ขึ้นไปค่ะ ในระหว่างนี้ทำแผลให้ดีไม่ให้ติดเชื้อ และใส่ตุ้มหูที่สะอาดไม่เกิดการแพ้